НЕОБИЧАН САН

Пробудим се једног јутра,

Видим порасла ми брада,

Уплашим се, не знам где сам

А и не знам ко сам сада.

На мени су неки дроњци,

Око мене шума густа,

Коса ми је до појаса,

Од бркова не виде се уста.

Укључујем мали мозак

И размишљам јако брзо,

Одмах ми од некуд сину

-Ја сам сад Робинзон Крусо.

Не размишљам шта ћу сада,

Узмем одмах ја да радим,

Да окопам њиве своје

И пиринач да посадим.

У лов кренем па зажмурим,

Не знам ни како се пуца,

Опалим из пушке праве,

Од страха срце брзо куца.

Шта ћу сада, ја се чудим,

Дете сам а потпуно сама,

Шта ћу када струју немам

А ускоро пада тама?

Осврнем се лево, десно,

Све је исто, нигде пута,

На коју страну сад да кренем,

Како у шуми да не залутам.

У колибу уђем своју,

Мислим, сама сам на целом свету,

Заспим а кад се пробудим,

Видим у свом сам кревету.

Татјана Динић VIII3

OШ “ Велизар Станковић Корчагин

37000 Каоник код Крушевца

Ментор: Бобан Гајић